ครม.ไฟเขียวเพิ่มงบเวนคืนฯ ไฮสปีดเชื่อม 3 สนามบิน อีก 2.1 พันลบ.
ครม.ไฟเขียวเพิ่มงบเวนคืนฯ ไฮสปีดเชื่อม 3 สนามบิน อีก 2.1 พันลบ.
ครม.ไฟเขียวเพิ่มงบเวนคืนฯ ไฮสปีดเชื่อม 3 สนามบิน อีก 2.1 พันลบ.
31 มี.ค. 2564

นายศักดิ์สยาม ชิดชอบ รมว.คมนาคม เปิดเผยว่า ที่ประชุมคณะรัฐมนตรี (ครม.) วานนี้ (30 มี.ค.64) ได้เห็นชอบหลักการความคืบหน้า การส่งมอบพื้นที่และการรื้อย้ายสาธารณูปโภค โครงการรถไฟความเร็วสูงเชื่อม 3 สนามบิน ซึ่งทางคณะกรรมการนโยบายการพัฒนาระเบียงเศรษฐกิจพิเศษภาคตะวันออก (อีอีซี) นำเสนอ เพิ่มค่าจัดกรรมสิทธิ์ที่ดิน จำนวน 2,170 ล้านบาท จากกรอบวงเงินค่าจัดกรรมสิทธิ์ที่ดินที่ 3,570 ล้านบาท เพิ่มเป็น 5,740 ล้านบาท โดยสำนักงบประมาณมีความเห็นให้พิจารณาค่าเวนคืนตามความเป็นจริง ไม่ใช่ยึดแต่ราคาตลาด พร้อมกันนี้ได้ให้ทางอีอีซีพิจารณา หากมีวงเงินเหลือให้นำมาเป็นค่าเวนคืนได้
นายศักดิ์สยาม กล่าวว่า ได้ให้การรถไฟแห่งประเทศไทย (รฟท.) เร่งดำเนินการและจัดทำไทม์ไลน์การดำเนินงาน รายงานต่ออีอีซี และกระทรวงคมนาคมทุกเดือน เพื่อให้ช่วยกันติดตามแผนดำเนินงานให้ไปตามเป้าหมาย ซึ่งการส่งมอบพื้นที่จะแบ่งเป็น 3 ช่วง ขณะนี้ยังเป็นไปตามเป้าหมาย คือ ส่วนนอกเมืองตั้งแต่สุวรรณภูมิ-อู่ตะเภา จะส่งมอบพื้นที่ให้เอกชนได้ภายในวันที่ 24 ต.ค.64 และการส่งมอบรถไฟฟ้าแอร์พอร์ตเรลลิงก์ (ช่วงสุวรรณภูมิ-มักกะสัน-พญาไท) และส่วนพื้นที่ในเมือง ตั้งแต่พญาไท-ดอนเมือง มีกำหนดส่งภายใน 2 ปี หรือภายในเดือน ต.ค.66